PNRR. Finanțat de Uniunea Europeană – UrmătoareaGenerațieUE

**LICEUL TEORETIC LIVIU REBREANU** TURDA

**Jud. Cluj, Mun. Turda, Str. Tineretului, Nr.** 6, ap. 0

**Cod proiect: F-PNRR-SmartLabs-2023-0721**

Număr înregistrare: 721/29.05.2024

Caiet de sarcini

pentru achiziția de **MOBILIER** în cadrul proiectului

**DOTAREA CU LABORATOARE INTELIGENTE A LICEULUI TEORETIC LIVIU REBREANU TURDA**

1. INTRODUCERE

Caietul de sarcini face parte integrantă din documentația de atribuire și constituie ansamblul cerințelor pe baza cărora se elaborează de către fiecare ofertant propunerea tehnică. Caietul de sarcini conține, în mod obligatoriu, specificații tehnice. Acestea definesc, după caz și fără a se limita la cele ce urmează, caracteristici referitoare la nivelul calitativ, tehnic și de performanță, siguranța în exploatare, dimensiuni, precum și sisteme de asigurare a calității, terminologie, simboluri, teste și metode de testare, ambalare, etichetare, marcare, condițiile pentru certificarea conformității cu standarde relevante sau altele asemenea.

Caietul de sarcini trebuie să precizeze și instituțiile competente de la care furnizorii, executanții sau prestatorii pot obține informații privind reglementările obligatorii referitoare la protecția muncii, la prevenirea și stingerea incendiilor și la protecția mediului, care trebuie respectate pe parcursul îndeplinirii contractului și care sunt în vigoare la nivel național sau, în mod special, în regiunea ori în localitatea în care se execută lucrările sau se prestează serviciile ori operațiunile de instalare, accesorii furnizării produselor (după caz).

În cadrul acestei proceduri, **LICEUL TEORETIC LIVIU REBREANU** **TURDA** îndeplinește rolul de Autoritate / Entitate contractantă, respectiv Autoritatea / entitatea contractantă în cadrul Contractului.

Pentru scopul prezentei secțiuni a Documentației de Atribuire, orice activitate descrisă într-un anumit capitol din Caietul de Sarcini și nespecificată explicit în alt capitol, trebuie interpretată ca fiind menționată în toate capitolele unde se consideră de către Ofertant că aceasta trebuia menționată pentru asigurarea îndeplinirii obiectului Contractului.

* 1. **Informații despre autoritatea contractantă**

|  |  |
| --- | --- |
| Denumire | LICEUL TEORETIC LIVIU REBREANU TURDA |
| Adresă | Jud. Cluj, Mun. Turda, Str. Tineretului, Nr. 6 |
| Telefon | 0757084792 |
| e-mail | ltrebreanuturda@yahoo.com |

1. DESCRIEREA PRODUSELOR SOLICITATE
   1. **Produsele solicitate și operațiunile cu titlu accesoriu necesar a fi realizate**

Prin prezenta achiziție se urmărește achiziția de mobilier, după cum urmează:

Mobilier

|  |  |  |  |  |  |  |
| --- | --- | --- | --- | --- | --- | --- |
| Pozitia | Denumirea obiectului achiziţiei (caracteristici tehnico -funcţionale, operaţionale etc.) | U/M | Cantitatea | Valoare unitara (fara TVA) lei | Valoare totala (fara TVA) lei | Codul CPV |
| 0 | 1 | 2 | 3 | 4 | 5 | 6 |
| 1 | Mobilier STEAM (Masă și scaun) – set pentru 24 persoane+profesor | Buc | 1 | 27231,03 | 27231,03 | 39121000-6 |
| 2 | Mobilier imprimantă 3D | Buc | 1 | 1229,72 | 1229,72 | 39121000-6 |

Specificații tehnice minimale în conformitate cu cererea de finanțare aprobată și OME 3677 / 6416 / 3497

⚠️ În conformitate cu ghidul solicitantului: *”Achizițiile pentru dotarea completă a laboratorului inteligent integrat vor fi realizate obligatoriu cu respectarea normativelor și standardelor stabilite de Ministerul Educației pentru dotarea unităților de învățământ, care vor sta la baza caietelor de sarcini întocmite în cadrul procedurilor lansate prin proiectele finanțate prin prezentul apel”*

**⚠️ Garanție: Produsele ofertate vor dispune de garanție de minim 36 luni (3 ani)**

⚠️ Specificațiile tehnice care indică o anumită origine, sursă, producție, un procedeu special, o marcă de fabrică sau de comerț, un brevet de invenție, o licență de fabricație, sunt menționate doar pentru identificarea cu ușurință a tipului de produs și nu au ca efect favorizarea sau eliminarea anumitor operatori economici sau a anumitor produse. Aceste specificații vor fi considerate cu mențiunea de „sau echivalent”.

⚠️ Produsele ofertate vor fi insoțite **în mod obligatoriu** de documentația tehnică, lista nefiind exthaustivă: Fișă tehnică produs, Manual de utilizare, Manual de reparații, Certificat de garanție tehnică de la producător / furnizor / distribuitor, Declarație REACH / ROHS, Declarație de conformitate a producătorului, Etichete și certificări ecologice relevante (ex: FSC, FLEGT, CITES, sau standare de calitate ISO 14001, EMAS etc.), Declarația ofertantului pentru disponibilitatea pieselor de schimb, Declarația ofertantului pentru asigurarea de servicii de gestionare la sfârșitul ciclului de viață. Produsul ofertat va fi însoțit de Raport DNSH și proiectare sustenabilă, întocmit de către ofertant sau de către un auditor / expert / inginer de mediu independent, din care să rezulte conformitatea produsului ofertat și să susțină/ confirme cel puțin aspectele cuprinse în declarația pe proprie răspundere (depusă în cadrul ofertei) în ceea ce privește conformarea echipamentului cu principiile DNSH.

* + 1. **Produsele solicitate**

**Considerații cu privire la implementarea principiului DNSH - „Do No Significant Harm”**

Autoritatea contractantă respectă principiile din Ghidul tehnic DNSH (2021/C58/01) aferente măsurii de investiții din Componenta C15 – Educație prevăzute în Anexa 6 Declarație privind respectarea **principiului DNSH (”Do not signifiant harm”)** la Planul Național de Redresare și Reziliență (https://mfe.gov.ro/pnrr), cu privire la obiectivele de mediu.

**Astfel, operatorii economici participanți la procedură trebuie să demonstreze îndeplinirea cerințelor prin intermediul unui Raport DNSH și proiectare sustenabilă, întocmit de către ofertant sau de către un auditor / expert / inginer de mediu independent, din care să rezulte conformitatea produsului ofertat și să susțină/ confirme cel puțin aspectele cuprinse în declarația pe proprie răspundere (depusă în cadrul ofertei) în ceea ce privește conformarea echipamentului cu principiile DNSH.**

*(Model - Anexa D)*

**În cadrul Raportului DNSH și proiectare sustenabilă (Anexa D) vor fi demonstrate cel puțin prevederile Ordinului ANAP nr. 2.395 din 27 decembrie 2023 – ANEXA 4 dar și prevederile specificate în ”Criteriile UE privind achizițiile publice verzi (APV) pentru mobilier”**

Specificațiile tehnice minimale conform cererii de finanțare

Planul Național de Redresare și Reziliență – componenta C15 – EDUCAȚIE

Dotarea cu laboratoare inteligente a unităților de învățământ secundar superior („smart lab”)

Specificațiile tehnice minimale în conformitate cu **cererea de finanțare**

|  |  |
| --- | --- |
| Mobilier (totem) imprimanta 3D | |
| Caracteristici | **Specificații minimale** |
| Descriere | **Descriere conform cererii de finanțare aprobate:** Mobilier integrat pentru imprimanta 3D, realizat din PAL sau MDF de minim 15 mm cu dimensiuni de minim 450 mm x 450 mm x h 650 mm.  Baza mobilierului integrat va dispune de spatiu alocat pentru echipare electrica la baza format din minim 6 prize. Mobilierul va integra o capacitate de stocare materiale consumabile pentru imprimanta 3D, având minim o latură deschisă pentru acces.  Materialele din care este realizat vor oferi un grad mare de reciclare fără impact asupra mediului înconjurator și va respecta un design prin care protejeaza sănătatatea și securitatea consumatorului. |

|  |  |
| --- | --- |
| Mobilier STEAM (Masă și scaun) – set pentru 24 persoane+profesor | |
| Caracteristici | Specificații minimale |
| Descriere | Descriere conform cererii de finanțare aprobate: Unitate de lucru pentru laboratoare smart în format modular, dotată cu sisteme de cablare locală și pe picior, poliță fixă pentru materiale școlare, etc.,. Unitatea smart asigură sisteme de agățare pentru căști VR și căști audio metalice tăiate cu muchii finisate să nu agațe, sisteme ce asigură sănătatea și securitatatea copiilor la clase și a profesorilor. Unitățile vor fi achiziționate cu posibilitate de reciclare, cu impact minim asupra mediului înconjurător. Kit-ul va conține 24 mese de lucru, 24 scaune adaptate pentru elevi de liceu și adulți, catedră și scaun cadru didactic.  Dimensiuni recomandate pentru mesele de lucru: 750 mmx750 mmx500 mm  Grosime minimă pal: 18 mm |

* + 1. Garanție

Toate produsele trebuie să fie acoperite de garanție pentru cel puțin perioada solicitată pentru **fiecare produs în parte (36 luni).** Perioada de garanție începe de la data recepției produselor ulterior livrării, instalării/punerii în funcțiune și instruirii personalului. Garanția trebuie să acopere toate costurile rezultate din remedierea defectelor în perioada de garanție, inclusiv, dar fără a se limita la:

* demontare, inclusiv închirierea de unelte speciale necesare pe durata intervenției (daca este aplicabil);
* ambalaje, inclusiv furnizarea de material protector pentru transport (carton, cutii, lăzi etc.);
* transport prin intermediul transportatorului, inclusiv de transport internațional (daca este aplicabil);
* diagnoza defectelor, inclusiv costurile de personal;
* repararea tuturor componentelor defecte sau furnizarea unor noi componente;
* înlocuirea părților defecte;
* despachetarea, inclusiv curățarea spațiilor unde se efectuează intervenția;
* instalarea în starea inițială;
* testarea pentru a asigura funcționarea corectă;
* repunerea în funcțiune.
  + 1. Livrare, ambalare, etichetare, transport și asigurare pe durata transportului

**Termenul maxim de livrare este de 60 de zile de la data transmiterii comenzii ferme de către achizitor.** Un produs este considerat livrat când toate activitățile în cadrul contractului au fost realizate și produsul/echipamentul este instalat, funcționează la parametrii agreați și este acceptat de Autoritatea contractantă. Produsele vor fi livrate cantitativ și calitativ la locul indicat de Autoritatea contractantă pentru fiecare produs în parte. Fiecare produs va fi însoțit de toate subansamblele / părțile componente necesare punerii și menținerii în funcțiune.

Contractantul va ambala și eticheta produsele furnizate astfel încât să prevină orice daună sau deteriorare în timpul transportului acestora către destinația stabilită.

Ambalajul trebuie prevăzut astfel încât să reziste, fără limitare, manipulării accidentale, expunerii la temperaturi extreme, sării și precipitațiilor din timpul transportului și depozitării în locuri deschise. În stabilirea mărimii și greutății ambalajului Contractantul va lua în considerare, acolo unde este cazul, distanta față de destinația finală a produselor furnizate și eventuala absență a facilităților de manipulare la punctele de tranzitare. Transportul și toate costurile asociate sunt în sarcina exclusivă a contractantului. Produsele vor fi asigurate împotriva pierderii sau deteriorării intervenite pe parcursul transportului și cauzate de orice factor extern.

Destinația de livrare este: **Jud. Cluj, Mun. Turda, Str. Tineretului, Nr.** 6.

Contractantul este responsabil pentru livrarea în termenul agreat al produselor și se consideră că are în vedere toate dificultățile pe care le-ar putea întâmpina în acest sens și nu va invoca nici un motiv de întârziere sau costuri suplimentare.

Contractantul este responsabil pentru preluarea ambalajelor rezultate, în termen de maxim 30 de zile de la momentul instalării mobilierului (carton, PVC, policarbonat, polistiren, hartie, etc.) și transmiterea acestora către un centru de colectare specializat. Contractantul își va asuma această obligație prin - **Anexa L**

Contractantul **va livra produsele ofertate**, etichetate cu însemnele obligatorii prin manualul de identitate vizuală PNRR. Fiecare echipament va avea amplasat într-un loc vizibil, o etichetă autocolantă sau personalizare (print pe echipament)

**Însemne obligatorii:**

- Logo-ul Uniunii Europeane cu textul „Finanțat de Uniunea Europeană NextGenerationEU”

- Sigla Guvernului României

- Logo-ul PNRR (siglă și slogan) - colțul din dreapta sus, obligatoriu ultima din rândul de sus

- Textul „PNRR. Finanțat de Uniunea Europeană – UrmătoareaGenerațieUE”.



* + 1. Operațiuni cu titlu accesoriu, dacă este cazul
       1. Instalare, punere în funcțiune, testare

Contractantul va asambla / preasambla produsele în atelierul său / la locul de instalare indicat de Autoritatea contractantă și va efectua orice altă configurație considerată necesară pentru a asigura funcționarea corectă a produselor. Contractantul trebuie să instaleze toate produsele în mod corespunzător, asigurând-se în același timp că spațiile unde s-a realizat instalarea rămân curate. După livrarea și instalarea produselor, contractantul va elimina toate deșeurile rezultate și va lua măsurile adecvate pentru a aduna toate ambalajele și eliminarea acestora de la locul de instalare.

După instalare și punere în funcțiune, Autoritatea contractantă și Contractantul vor efectua teste funcționale ale produsului. Testarea produsului va avea în vedere următoarele elemente, după caz și fără a se limita la cele ce urmează: ex. testare în condiții de utilizare „reala”; metode de testare; mediul de testare; funcționalități care trebuie testate; criterii de succes/eșec ale testelor; calendar/interval de testare, etc.

Contractantul va efectua pe cheltuiala sa și fără nici un fel de costuri din partea Autorității contractante toate testele pentru a asigura funcționarea produsului la parametri agreați. Contractantul rămâne responsabil pentru protejarea produselor luând toate masurile adecvate pentru a preveni lovituri, zgârieturi și alte deteriorări, până la acceptare de către Autoritatea/entitatea contractantă.

* + - 1. Mentenanța preventivă în perioada de garanție

Mentenanța preventivă trebuie înțeleasă ca totalitatea operațiunilor de întreținere și reparație ale unui echipament/produs care se efectuează pe parcursul ciclului de viață al acestuia, la intervale regulate cu scopul de a asigura funcționarea optimă a echipamentului/produsului, pentru a reduce riscurile de defectare și de deteriorare.

Contractantul este responsabil pentru realizarea operațiunilor de mentenanță preventiva în conformitate cu cerințele stabilite de către producătorul echipamentului.

* + - 1. Mentenanța corectivă în perioada post-garanție, după caz

Nu este cazul

* + - 1. Suport tehnic

În perioada de garanție asumată prin oferta tehnică, Contractantul va asigura suport tehnic. Contractantul va asigura un punct de contact dedicat personalului autorizat al Autorității contractante unde se poate semnala orice problemă/defecțiune care necesită mentenanță preventivă sau corectivă sau solicită suport tehnic al Contractantului în gestionarea unui incident, disponibil, pentru a se asigura că orice situație semnalată este tratată cu promptitudine.

Contractantul va răspunde în timp util la orice incident semnalat de Autoritatea/entitatea contractantă, în funcție de nivelul incidentului. Fiecărui incident este caracterizat de un nivel de prioritate, care va evidenția impactul acestuia asupra funcționalităților produsului.

Nivelele de prioritate sunt:

• Urgent - incidentul are impact major asupra funcționarii produsului. Problema împiedică desfășurarea activității Autorității/entității contractante.

• Critic - impact semnificativ asupra funcționării produsului. Problema împiedică desfășurarea în condiții normale a activității Autorității/entității contractante. Nicio soluție alternativă nu este disponibilă, însă activitatea Autorității/entității contractante poate totuși continua, însă într-un mod restrictiv.

• Major - impact mediu asupra desfășurării activității Autorității/entității contractante. Problema afectează minor funcționalitățile produsului. Impactul reprezintă un inconvenient care necesita soluții alternative pentru refacerea funcționalităților.

• Minor - impact minim asupra desfășurării activității Autorității/entității contractante. Problema nu afectează funcționalitățile produsului. Rezultatul este o eroare minora care nu împiedică desfășurarea în bune condiții a activității Autorității/entității contractante.

Contractantul trebuie să asigure disponibilitatea serviciilor de suport tehnic. În cazul incidentelor cu prioritate „urgent” intervenția va fi asigurata 24 ore/zi 7 zile/săptămână, din momentul primirii sesizării și până la remedierea definitiva a problemei și asigurarea funcționalității integrale a produsului. Contractantul va trebui să respecte următorii timpi de răspuns, corelați cu nivelul de prioritate a incidentului - aceștia vor atașa ofertei tehnice o declarație de asumare a acestor termeni/timpi:

|  |  |  |  |
| --- | --- | --- | --- |
| Nivel de prioritate | Timp de raspuns | Timp de implementare solutie provizorie | Timp de rezolvare |
| Urgent | 1 ore | 4 ore | 2 zile |
| Critic | 3 ore | 24 ore | 4 zile |
| Major | 5 ore | 48 ore | 6 zile |
| Minor | 8 ore | 48 ore | 10 zile |

Nerespectarea timpilor de mai sus dă dreptul Autorității/entității contractante de a solicita penalități/daune interese în conformitate cu clauzele contractului de achiziție publică de produse.

* + - 1. Piese de schimb și materiale consumabile pentru activitățile din programul de mentenanță corectivă după expirarea garanției

Contractantul trebuie să fie în măsură să asigure piese de schimb și orice alte materiale consumabile pentru o perioadă de minim 3 ani după expirarea perioadei de garanție.

Piesele de schimb, vor fi puse la dispoziția Autorității contractante, piesele de schimb și produsele vor deține eticheta UE ecologică sau o altă etichetă ecologică relevantă.

Contractantul va prezenta în propunerea tehnică:

a) recomandări cu privire la piesele de schimb care trebuie să existe în mod curent pentru a facilita efectuarea în cel mai scurt timp a operațiunilor de mentenanță corectivă;

b) timpul de livrare pentru piesele de schimb recomandate;

c) modalitatea de asigurare a pieselor de schimb în perioada post garanție;

d) alte informații relevante.

Toate piesele de schimb/materiale consumabile asigurate de Contractant trebuie să respecte cerințele tehnice și de calitate ale producătorului echipamentului.

* + 1. Mediul în care este operat produsul

Produsele vor fi utilizate de elevi, personalul didactic și membri ai comunității locale conform indicațiilor acestora în locația indicată în prezentul caiet de sarcini.

* + 1. Constrângeri privind locația unde se va efectua livrarea/instalarea

Nu este cazul

* 1. **Atribuțiile și responsabilitățile Părților**

**Contractantul este responsabil pentru îndeplinirea următoarelor atribuţii:**

* Realizarea activităţilor în cadrul Contractului în conformitate cu cerinţele legislaţie aplicabile specificului obiectivului de investiţie pentru care se solicită furnizarea dotărilor, a reglementărilor tehnice în vigoare aplicabile specificului obiectivului de investiţie şi a prevederilor Caietului de Sarcini şi ale fişelor tehnice, respectând şi aplicând cele mai bune practici în domeniu.
* Realizarea tuturor documentelor pentru derularea activităţilor în cadrul Contractului în conformitate cu cerinţele din Caietului de Sarcini şi şi ale fişelor tehnice.
* Punerea la dispoziţia Autorităţii Contractante în timp util a tuturor documentelor, incluzând, dar fără a se limita la: documente cu privire la stadiul furnizării dotărilor, certificate de origine, certificate de garanţie, declaraţie de conformitate.
* Transmiterea către Autoritatea Contractantă spre revizuire şi aprobare a documentelor solicitate. De asemenea, orice modificare a acestora trebuie aprobată de către Autoritatea Contractantă.
* Colaborarea cu personalul Autorităţii Contractante alocat pentru serviciile desfăşurate conform Contractului (monitorizarea progresului activităţilor în cadrul Contractului, coordonarea activităţilor în cadrul Contractului, feedback).
* Efectuarea serviciilor numai cu personal atestat, potrivit legii.
* Punerea la dispoziţia Autorităţii Contractante a tuturor informaţiilor solicitate pentru a sprijini procesul de evaluare a performanţei Contractorului în legătura cu realizarea activităţilor din Contract.

Toate costurile de livrare la sediul beneficiarului, încărcarea, descărcarea, manipularea, montarea, punerea în funcțiune cât și livrarea, cât și pe perioada de garanție, sunt asigurate de furnizor. Contractantul va depune toate diligenţele necesare şi va acţiona în cel mai scurt timp posibil, pentru a da curs solicitărilor venite din partea Autorităţii Contractante, solicitări ce derivă din natura serviciilor care fac obiectul Contractului, cu condiţia ca acestea să fie comunicate în mod expres de către Autoritatea Contractantă Contractorului, ca fiind solicitări direct legate de îndeplinirea obiectului Contractului şi a obiectivelor Autorităţii Contractante.

Ofertantul / contractantul, va include în prețul ofertat toate serviciile, studiile și asumările din oferta tehnică, incluzând și fără a se rezuma la: cheltuieli cu extinderea perioadei de garanție (unde este cazul), cheltuieli cu auditorul / expertul de mediu care va întocmi rapoartele de conformitate DNSH și proiectare ecologică (dacă este cazul), cheltuielile cu transportul și livrarea, etc.

**Autoritatea Contractantă este responsabilă pentru:**

* Punerea la dispoziţia Contractantului a tuturor informaţiilor disponibile pentru obţinerea rezultatelor aşteptate
* Punerea la dispoziţie a unui spaţiu pentru derularea întâlnirilor de lucru şi a şedinţelor de analiză a progresului în cadrul Contractului
* Desemnarea şi comunicarea către Contractant a echipei/persoanei responsabile cu interacţiunea şi suportul oferit Contractantului
* Asigurarea tuturor resurselor care sunt în sarcina sa pentru buna derulare a Contractului
* Achitarea contravalorii furnizării dotărilor, în baza facturilor emise de către acesta din urmă, aşa cum este stabilit prin Contract
* Organizarea recepţiei parţiale şi finale la furnizarea dotărilor în conformitate cu prevederile caietului de sarcini şi şi ale fişelor tehnice
* Documentarea în scris a oricărui motiv de respingere a rezultatelor furnizate de Contractant în cadrul Contractului, prin raportare la prevederile legale, la reglementările tehnice în vigoare şi la cerinţele caietului de sarcini şi şi ale fişelor tehnice.

1. Recepția produselor

**Recepția produselor se va efectua pe baza de proces verbal semnat de Contractant și Autoritatea contractantă.**

Recepția produselor se va realiza în mai multe etape, în funcție de progresul contractului, respectiv:

* recepția cantitativă se va realiza după livrarea produselor în cantitatea solicitată la locația indicată de Autoritatea contractantă;
* recepția calitativă se va realiza după instalare, punere în funcțiune și testare a produselor și, după caz, toate defectele au fost remediate.

Procesul verbal de recepție calitativă va include unul din următoarele rezultate:

* acceptat;
* acceptat cu observații minore;
* acceptat cu rezerve;
* refuzat.

Recepția se va face în termen de maxim 3 zile lucrătoare de la îndeplinirea de către furnizor a tuturor obigațiilor conexe furnizării.

1. Modalități și condiții de plată

Contractantul va emite factura pentru produsele livrate. Fiecare factură va avea menționat numărul contractului, datele de emitere și de scadență ale facturii respective. Facturile vor fi trimise în original la adresa specificată de Autoritatea contractantă. Factura va fi emisă după semnarea de către Autoritatea/entitatea contractantă a procesului verbal de recepție calitativă, acceptat, după livrare, instalare și punere în funcțiune. Procesul verbal de recepție calitativă va însoți factura și reprezintă elementul necesar realizării plății, împreună cu celelalte documente justificative prevăzute mai jos:

* certificatul de calitate și garanție;
* declarația de conformitate;
* avizul de expediție a produsului;
* procesul verbal de recepție cantitativă;

Plățile în favoarea Contractantului se vor efectua în termen de maxim **60 de zile** de la data emiterii facturii fiscale în original și a tuturor documentelor justificative.

1. Managementul / Gestionarea Contractului și activități de raportare în cadrul Contractului, dacă este cazul

Managementul contractului include o componentă de management și o componentă administrativă – de administrare efectivă a Contractului – și presupune coordonarea continuă, monitorizarea și controlul tuturor activităților și rezultatelor realizate de Contractant, având ca date de intrare:

1. Graficul de livrare acceptat de părți, așa cum este definit în Contract;

2. Informații despre implicarea efectivă a terților susținători cu resursele puse la dispoziție;

3. Comunicările între Contractant și terț(i) susținător(i) cu privire la existența sau inexistența dificultăților în implementarea Contractului;

4. Poziția terțului susținător în legătură cu informațiile comunicate.

Rațiunea managementului contractului este obținerea asigurării că la finalizarea Contractului, Autoritatea/entitatea contractantă a obținut ce și-a planificat și poate dovedi îndeplinirea obiectivelor și obținerea beneficiilor documentate în Strategia de Contractare. De aceea, managementul Contractului trebuie planificat în etapa de pregătire a procesului de achiziție, la momentul elaborării Caietului de sarcini și a Contractului.

**Cu luarea în considerare a volumului activităților în Contract, complexitatea Contractului, etc., includeți informații legate de:**

1. Gestionarea relației dintre Contractant și Autoritatea/entitatea contractantă, din perspectiva managementului

2. Raportarea în cadrul Contractului;

3. Acceptarea produselor în cadrul Contractului;

4. Monitorizarea performanței pe perioada derulării Contractului;

5. Evaluarea performanței Contractantului la finalul Contractului.

Informațiile și cerințele din acest capitol privesc exclusiv etapa de derulare a Contractului, cea în care Contractantul trebuie să furnizeze produsele și să realizeze operațiunile cu titlu accesoriu și să obțină rezultatele așteptate, așa cum este stabilit prin Contractul ce rezultă din această procedură, astfel încât până la finalizarea duratei Contractului să fie realizate și acceptate (acceptarea finală sau parțială) conform planificării și cerințelor. Pe parcursul derulării Contractului, Autoritatea/entitatea contractantă verifică la intervale stabilite și comunicate prin Caietul de sarcini dacă toate activitățile planificate au fost realizate conform cerințelor și că produsele au fost livrate și acceptate.

1. Tipul procedurii și modalitatea de transmitere a ofertelor

* **Tipul procedurii:** Achiziție directă in conformitate cu prevederile Art. 7 Alin. (7) Lit. c) din Legea 98/2016, cu modificările și completările ulterioare.
* Valoarea totală estimată a achiziției: **28.460,75 lei fără TVA**

Operatorul economic va transmite **TOATE documentele menționate la Capitolul 8 – Documentele ofertei**, în formatul menționat, prin e-mail la **ltrebreanuturda@yahoo.com** sau prin servicii de transfer de fișiere *(exemplu: Wetransfer, DropBox, etc.)* până cel mai târziu la data de 01.07.2024 ora 15,00. (15 zile lucrătoare de la recepționarea prezentei Cereri de Ofertă)

În cazul în care ofertantul va alege să transmită oferta prin e-mail, acesta nu va depăși dimensiunea totală a atașamentelor, de 10 Mb / email. În cazul în care sunt necesare mai multe e-mailuri, acestea vor fi marcate în mod obligatoriu cu **”Mail 1/4”, ”Mail 2/4”** etc. unde cifra ”4” este dată cu titlu de exemplu pentru 4 mesaje / e-mailuri. Astfel, oferta va fi marcată cu ***Mail 1/n, 2/n ... n/n****.*

1. Condiții de participare

Operatorii economici ce depun oferta trebuie să dovedească o formă de înregistrare în condițiile legii din țara de rezidență, din care să reiasă că operatorul economic este legal constituit, că nu se afla în niciuna dintre situațiile de anulare a constituirii, precum și faptul că are capacitatea profesională de a presta serviciile care fac obiectul contractului de achiziție. În acest sens, va prezenta Certificatul de înregistrare fiscală, Certificatul Constatator ONRC valabil Ia data prezentării, din care să reiasă faptul că acesta este autorizat să presteze activitățile în funcție de lotul/rile ofertat/e.

De asemenea, se va transmite Declarația privind beneficiarii reali depusă Ia Oficiul Național al Registrului Comerțului și Furnizare Informații privind Beneficiarii reali eliberat de ONRC. Din conținutul certificatelor, trebuie să rezulte faptul că domeniul de activitate al ofertantului este autorizat și corespunde cu obiectul contractului. Persoanele fizice sau juridice străine vor prezenta documentul echivalent celui solicitat mai sus, emis de autoritatea competentă din statul de origine al ofertantului.

**CONȚINUTUL OFERTEI**

**Documentele de calificare**

Ofertanții care doresc să depună oferta trebuie să dovedească o formă de înregistrare în conformitate cu cerințele legale din țara în care este stabilit operatorul economic, conform art. 173 alin. (1) din Legea nr.98/2016. În domeniul de activitate al acestora trebuie să se regăsească corespondentul CAEN aferent obiectului contractului.

**Modalitatea prin care poate fi demonstrată îndeplinirea cerinței:**

* Ofertantul va prezenta certificatul de înregistrare
* Ofertantul va prezenta certificat constatator emis de ONRC, care să fie valabil Ia data prezentării

Neîncadrarea ofertanților, terților susținători, asociaților și subcontractanților (după caz) în situațiile prevăzute Ia art. 164, 165, 167 si 59. 60 din Legea nr. 98/2016

**Modalitatea prin care poate fi demonstrată îndeplinirea cerinței, se vor prezenta:**

* Declarație privind neîncadrarea în situațiile prevazute Ia art. 164 din Legea nr. 98/2016 privind achizițiile publice, cu modificările ulterioare;
* Declarație privind neîncadrarea în situațiile prevazute Ia art. 165 din Legea nr. 98/2016 privind achizițiile publice, cu modificările ulterioare;
* Declarație privind neîncadrarea în situațiile prevazute Ia art. 167 din Legea nr. 98/2016
* Declarație privind evitarea conflictului de interese în sensul art. 59-60 din Legea nr. 98/2016 privind achizițiile publice, cu modificările ulterioare;

**Propunerea tehnică**

Oferta tehnică se va prezenta EXCLUSIV în formatul pus la dispoziție de către autoritatea contractantă. Ofertele tehnice depuse în alt format vor fi descalificate.

* În propunerea tehnică, se va demonstra îndeplinirea cerințelor minime prevăzute în caietul de sarcini.
* Ofertele care nu îndeplinesc toate solicitările Caietului de sarcini vor fi considerate neconforme.

În situația în care se constată că anumite elemente ale propunerii tehnice nu corespund cerințelor din Caietul de sarcini, aceasta va fi respinsă ca neconformă.

**Propunerea financiară**

Oferta financiară se va prezenta EXCLUSIV în formatul pus la dispoziție de către autoritatea contractantă. Ofertele financiare depuse în alt format vor fi descalificate.

Valabilitate minimă ofertă: 60 zile de Ia data limită de depunere a ofertelor

1. Documentele ofertei

DOCUMENTE OBLIGATORII

* Certificatul de înregistrare fiscală
* Certificatul Constatator ONRC valabil Ia data prezentării
* Declarația privind beneficiarii reali depusă Ia Oficiul Național al Registrului Comerțului
* Furnizare Informații privind Beneficiarii reali eliberat de ONRC
* Anexa A – Scrisoare de înaintare
* Anexa T – Oferta tehnică
* Anexa F – Ofertă financiară
* Anexa L – Declarație cu privire la livrarea produselor
* Anexa N1 - Declarație privind neîncadrarea în situațiile prevăzute Ia art. 164 din Legea nr. 98/2016 privind achizițiile publice, cu modificările ulterioare
* Anexa N2 - Declarație privind neîncadrarea în situațiile prevăzute Ia art. 165 din Legea nr. 98/2016 privind achizițiile publice, cu modificările ulterioare
* Anexa N3 - Declarație privind neîncadrarea în situațiile prevăzute Ia art. 167 din Legea nr. 98/2016
* Anexa N4 - Declarație privind evitarea conflictului de interese în sensul art. 59-60 din Legea nr. 98/2016 privind achizițiile publice, cu modificările ulterioare

**Pentru fiecare produs ofertat, se va atașa:**

**Anexa D** – Raport DNSH și proiectare sustenabilă, pentru fiecare produs ofertat, însoțită de **anexele D1, D2, D3 și de documentația suport (certificări, etichete ecologice, etc)**

* Declarația D1 – Perioada și condițiile garanției
* Declarația D2 – Declarație cu privire la disponibilitatea pieselor de schimb
* Declarația D3 – Declarația ofertantului pentru asigurarea de servicii de gestionare la sfârșitul ciclului de viață
* Declarație / Etichetă ecologică de tip I - ISO 11469 şi ISO 1043 ale părţilor din plastic
* Declarație a Producătorului / Ofertantului cu privire la substanţele specifice prezente
* Documente relevante: Fișă tehnică produs, Certificatul privind performanța energetică, Declarația de conformitate sau alte declarații și certificări, Service, reparații, întreținere, Declarație REACH / ROHS, Conformitatea produsului cu reglementările privind protecția mediului, EU REACH și Articolul 33, Reciclare, Directiva privind proiectarea produsului, Ambalarea produsului, Etichete și certificări ecologice relevante (ex: FSC, FLEGT, CITES, sau standare de calitate ISO 14001, EMAS etc.)

1. Criterii de atribuire

Cel mai bun raport calitate - preț

Pentru a asigura o justificare corespunzatoare în alegerea ofertei pentru contractare, se va elabora **Nota justificativa de atribuire** pornind de la cerințele solicitate, detaliind avantajele și dezavantajele ofertelor primite în raport cu fiecare specificație în parte, sau în raport cu celelalte oferte. În vederea respectării principiilor, va fi selectată **oferta cu cele mai multe avantaje tehnice în vederea realizării scopului proiectului.**

Autoritatea contractanta **își rezervă dreptul de a selecta produsele care răspund cel mai bine cerințelor sale.** Ofertanții sunt încurajați să depună oferte **cât mai avantajoase** în vederea îndeplinirii scopului proiectului.

Evaluarea ofertelor se va încheia odată cu întocmirea **Notei justificative de atribuire**, unde vor fi precizate avantajele și dezavantajele ofertelor primite în raport cu specificațiile tehnice și cu celelalte oferte primite precum și modalitatea în care oferta câștigătoare contribuie la realizarea proiectului.

**Prin urmare se vor analiza și compara, în vederea realizării scopului proiectului, următoarele elemente:**

* Specificații tehnice superioare
* Opționale/accesorii suplimentare ofertate cu titlu gratuit
* Specificații tehnice suplimentare sau orice alte avantaje ale produsului ofertat care, justificate de furnizor in oferta, aduc un plus valoare echipamentului (creșterea nivelului calitativ, tehnic sau functional) în vederea atingerii obiectivelor stabilite cadrul proiectului
* Asumarea unor angajamente superioare în raport cu cerințele minime solicitate în documentația de atribuire care pot aduce avantaje calitative, tehnice sau financiare.
* Prețul ofertei

Cu titlu de informare, lista nefiind exthaustivă **produsele selectate, care răspund cel mai bine cerințelor autorității contractante** vor fi analizate din perspectiva specificațiilor:

* Perioada de garanție suplimentară
* Optionale/accesorii suplimentare ofertate cu titlu gratuit
* Specificații tehnice: dimensiuni, grosime plăci PAL/lemn, rezistența la greutate etc

Avizat, Întocmit,

Reprezentant legal Asistent manager

**Candrea A. Angela Bătinaș Ramona**